Seekoei naby Pta-natuurreservaat doodgery(Foto: Ray’s Assist/Facebook) ŉ Seekoei is Sondag in die vroeë oggendure deur ŉ voertuig in die omgewing van die Rietvlei-natuurreservaat in Pretoria doodgery. Die voorval het naby die Route 21 Corporate Park in Irene plaasgevind. Katlego Mathebe, die Tshwane-metro se burgemeesterskomiteelid vir omgewings- en landboubestuur, het gesê natuurbewaringsbeamptes was op die toneel en het bevestig dat die karkas vandag (Sondag) verwyder sou word. (Foto: Ray’s Assist/Facebook) Sipho Stuurman, woordvoerder van die Tshwane-metro, het gesê die voorval word ondersoek om vas te stel waar die seekoei vandaan gekom het en wat die presiese gebeure rondom die voorval was. “Daar was geen ander ongevalle as gevolg van die voorval nie. Meer inligting sal later bekend gemaak word soos dit ontvang word.”